title: 2014/285/ОВППС: Решение EUTM Мали/2/2014 на Комитета по политика и сигурност от 13 май 2014 година относно приемането на приноса на трети държави към военната мисия на Европейския съюз в подкрепа на обучението на въоръжените сили на Мали (EUTM Мали)

text:
               17.5.2014

               BG

               Официален вестник на Европейския съюз

               L 147/70

         РЕШЕНИЕ EUTM МАЛИ/2/2014 НА КОМИТЕТА ПО ПОЛИТИКА И СИГУРНОСТ
   от 13 май 2014 година
   относно приемането на приноса на трети държави към военната мисия на Европейския съюз в подкрепа на обучението на въоръжените сили на Мали (EUTM Мали)

      (2014/285/ОВППС)

   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/34/ОВППС на Съвета от 17 януари 2013 година за военна мисия на Европейския съюз в подкрепа на обучението на въоръжените сили на Мали (EUTM Мали) (1) и по-специално член 8, параграф 2 от него,
   като има предвид, че:

               (1)

               Съгласно член 8, параграф 2 от Решение 2013/34/ОВППС Съветът предостави правомощия на Комитета по политика и сигурност (КПС) да взема съответните решения относно приемането на предложения принос от трети държави.

               (2)

               Предвид препоръката на командващия мисията на ЕС относно принос на Грузия, Република Молдова и Черна гора и мнението на Военния комитет на Европейския съюз приносът на Грузия, Република Молдова и Черна гора следва да бъде приет.

               (3)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.,

         ПРИЕ НАСТОЯЩОТО РЕШЕНИЕ:
   Член 1
   1.   Приносът на Грузия, Република Молдова и Черна гора към военната мисия на Европейския съюз в подкрепа на обучението на въоръжените сили на Мали (EUTM Maли) се приема и се счита за значим.
   2.   Грузия, Република Молдова и Черна гора се освобождават от финансови вноски в бюджета на EUTM Maли.
   Член 2
   Настоящото решение влиза в сила в деня на приемането му.

      Съставено в Брюксел на 13 май 2014 година.

            За Комитета по политика и сигурност

            Председател

         W. STEVENS

      (1)  ОВ L 14, 18.1.2013 г., стp. 19.


title: Решение на Съвета от 6 декември 2001 година за защита на еурото срещу подправяне

text:
Важна правна забележка

|

32001D0887

Официален вестник n° L 329 , 14/12/2001 стр. 0001 - 0002 специално чешко издание глава 19 том 04 стр. 180  - 181 специално испанско издание глава 19 том 04 стр. 180  - 181 специално унгарско издание глава 19 том 04 стр. 180  - 181 специално литвийско издание глава 19 том 04 стр. 180  - 181 LV.ES глава 19 том 04 стр. 180  - 181 MT.ES глава 19 том 04 стр. 180  - 181 PL.ES глава 19 том 04 стр. 180  - 181 SK.ES глава 19 том 04 стр. 180  - 181 специално словенско издание глава 19 том 04 стр. 180  - 181

		20011206Решение на Съветаот 6 декември 2001 годиназа защита на еурото срещу подправяне(2001/887/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, по-специално член 31 и член 34, параграф 2, буква в) от него,като взе предвид инициативата на Френската република [1],като взе предвид становището на Европейския парламент [2],като има предвид, че:(1) Регламент (ЕО) № 974/98 на Съвета от 3 май 1998 г. относно въвеждането на еурото [3] определя 1 януари 2002 г. за пускане в обращение на валутата, деноминирана в еуро, и задължава участващите държави-членки да гарантират подходящи санкции срещу подправянето и фалшифицирането на банкноти и монети в еуро.(2) Мерките за защита на еурото, въведени с предишни актове, следва да се допълнят и засилят чрез разпоредби, гарантиращи тясно сътрудничество между компетентните органи на държавите-членки, Европейската централна банка, националните централни банки, Европол и звеното "Европейско правосъдие" за ограничаване на престъпленията, свързани с подправянето на еурото.(3) На 29 май 2000 г. Съветът прие Рамково решение 2000/383/ПВР за повишаване на защитата чрез наказателни и други санкции срещу подправянето във връзка с въвеждането на еурото [4].(4) На 28 юни 2001 г. Съветът прие Регламент (ЕО) № 1338/2001 за определяне на необходимите мерки за защита на еурото срещу подправяне [5] и Регламент (ЕО) № 1339/2001 за разширяване на действието на Регламент (ЕО) № 1338/2001 (ЕО) за определяне на необходимите мерки за защита на еурото срещу подправяне, включвайки онези държави-членки, които не са възприели еурото като своя единствена валута [6].РЕШИ:Член 1ОпределенияПо смисъла на настоящото решение:а) "подправени банкноти" и "подправени монети" са банкноти или монети, определени като такива в член 2 от Регламент (ЕО) № 1338/2001;б) "подправяне или престъпления, свързани с подправяне на еурото" е по отношение на еурото поведението, описано в членове от 3 до 5 от Рамково решение 2000/383/ПВР на Съвета;в) "компетентни органи" са органите, определени от държавите-членки да централизират информацията, в частност националните централни служби, и да разкриват, разследват или наказват подправянето и престъпленията, свързани с подправяне на еурото;г) "Женевска конвенция" е Международната конвенция за борба с подправянето на парични знаци, подписана в Женева на 20 април 1929 г., и протоколът към нея;д) "Конвенция за Европол" е Конвенцията от 26 юли 1995 г. за създаване на Европейска полицейска служба [7].Член 2Експертиза на банкноти и монетиДържавите-членки гарантират, че при разследването на подправяне и на престъпления, свързани с подправянето на еурото:а) необходимите експертизи на банкноти, за които съществува подозрение, че са подправени, се извършват от Национален център за анализ (НЦА), определен или създаден съгласно член 4, параграф 1 от Регламент (ЕО) № 1338/2001; иб) необходимите експертизи на монети, за които съществува подозрение, че са подправени, се извършват от Национален център за анализ на монети (НЦАМ), определен или създаден съгласно член 5, параграф 1 от Регламент (ЕО) № 1338/2001.Член 3Изпращане на резултатите от експертизитеДържавите-членки следят резултатите от експертизите, извършени от НЦА и НЦАМ съгласно член 2, да се предоставят на Европол в съответствие с Конвенцията за Европол.Член 4Задължение за предоставяне на информация1. Държавите-членки следят за това националните централни служби, посочени в член 12 от Женевската конвенция, да предоставят на Европол в съответствие с Конвецията за Европол централизираната информация за разследванията на подправяне и на престъпления, свързани с подправяне на еурото, включително информацията, получена от трети страни. Държавите-членки и Европол си сътрудничат с оглед да определят подлежащата на съобщаване информация. Тази информация включва най-малко данни за самоличността на замесените лица, данни за естеството на престъпленията, обстоятелствата, при които са разкрити престъпленията, обстоятелствата, при които е извършено изземването и връзката с други случаи.2. При разследването на подправяне и на престъпления, свързани с подправяне на еурото, компетентните органи на държавите-членки използват, ако е необходимо, средствата, предлагани от Временното звено за съдебно сътрудничество, и съответно средствата за сътрудничество, предлагани от звеното "Европейско правосъдие" след неговото създаване, в съответствие с разпоредбите, предвидени в документите за създаване на Временното звено за съдебно сътрудничество и на звеното "Европейско правосъдие".Член 5Влизане в силаНастоящото решение влиза в сила от деня на публикуването му в Официален вестник на Европейските общности.Съставено в Брюксел на 6 декември 2001 година.За СъветаПредседателM. Verwilghen[1] ОВ С 75, 7.3.2001 г., стр. 1.[2] Становище от 23 октомври 2001 г. (все още непубликувано в Официален вестник).[3] ОВ L 139, 11.5.1998 г., стр. 1.[4] ОВ L 140, 14.6.2000 г., стр. 1.[5] ОВ L 181, 4.7.2001 г., стр. 6.[6] ОВ L 181, 4.7.2001 г., стр. 11.[7] ОВ С 316, 27.11.1995, стр. 2. Конвенция, последно изменена с Протокол от 30 ноември 2000 г. (ОВ С 358, 13.12.2000 г., стр. 2).--------------------------------------------------


title: Решение на Комисията от 13 февруари 2013 година за назначаването на членове на комитета на старшите инспектори по труда за нов мандат

text:
               15.2.2013

               BG

               Официален вестник на Европейския съюз

               C 43/24

         РЕШЕНИЕ НА КОМИСИЯТА
   от 13 февруари 2013 година
   за назначаването на членове на комитета на старшите инспектори по труда за нов мандат
   2013/C 43/08
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 95/319/ЕО на Комисията от 12 юли 1995 г. за учредяване на Комитет на старшите инспектори по труда (1), и по-специално член 5 от него,
   като взе предвид имената на кандидатите, предложени от държавите-членки,
   като има предвид, че:

               (1)

               Съгласно член 5, параграф 1 от Решение 95/319/ЕО Комитетът се състои от един пълноправен член от всяка държава-членка и на всеки пълноправен член може да бъде назначаван един заместник.

               (2)

               Съгласно член 5, параграф 2 от цитираното решение пълноправните членове на Комитета и техните заместници се назначават от Комисията по предложение на държавитe-членки.

               (3)

               Съгласно член 5, параграф 3 от цитираното решение мандатът на членовете на Комитета е тригодишен и те могат да бъдат преназначавани.

               (4)

               Предходният мандат на Комитета изтече на 31 декември 2012 г.

               (5)

               Следователно Комисията, въз основа на предложенията на държавите-членки, трябва да назначи членовете на Комитета за период от три години,

         ПРИЕ НАСТОЯЩОТО РЕШЕНИЕ:
   Член 1
   1.   Лицата, посочени в приложението към настоящото решение, се назначават за пълноправни членове и заместник-членове на Комитета на старшите инспектори по труда за период от три години, считано от 1 януари 2013 г. до 31 декември 2015 г.
   2.   Списъкът на членовете се публикува за информация в Официален вестник на Европейския съюз.
   Член 2
   Настоящото решение влиза сила в деня след деня на публикуването му в Официален вестник на Европейския съюз.

      Съставено в Брюксел на 13 февруари 2013 година.

            За Комисията

            Председател

         José Manuel BARROSO

      (1)  ОВ L 188, 9.8.1995 г., стр. 11.

      ПРИЛОЖЕНИЕ

                  Държава-членка

                  Пълноправен член

                  Заместник-член

                  Белгия

                  Г-н Paul TOUSSEYN

                  Г-н Michel ASEGLIO

                  България

                  Г-жа Румяна МИХАЙЛОВА

                  Г-жа Ирена ДИМИТРОВА

                  Чешка република

                  Г-н Rudolf HAHN

                  Г-н Jaromír ELBEL

                  Дания

                  Г-н Jens JENSEN

                  Г-жа Annemarie KNUDSEN

                  Германия

                  Г-н Kai SCHÄFER

                  Г-н Ernst-Friedrich PERNACK

                  Естония

                  Г-н Herko SUNTS

                  Г-н Rein REISBERG

                  Ирландия

                  Г-н Brian HIGGISSON

                  Г-н Martin O'HALLORAN

                  Гърция

                  Г-н Alexandros KARAGEORGIOU

                  Г-н Nicholaos SARAFOPOULOS

                  Испания

                  Г-н José Ignacio SACRISTÁN ENCISO

                  Г-жа Graciela DE ANDRÉS NOVO

                  Франция

                  Г-н Yves CALVEZ

                  Г-жа Jessy PRETTO

                  Италия

                  Г-н Paolo PENNESI

                  Г-н Mariano MARTONE

                  Кипър

                  Г-н Anastasios YIANNAKI

                  Г-н Aristodemos ECONOMIDES

                  Латвия

                  Г-н Renars LUSIS

                  Г-жа Linda MATISĀNE

                  Литва

                  Г-н Vilius MACIULAITIS

                  Г-н Gintaras CEPAS

                  Люксембург

                  Г-н Paul WEBER

                  Г-н Robert HUBERTY

                  Унгария

                  Г-н Robert KOMÁROMI

                  Г-жа Katalin BALOGH

                  Малта

                  Г-н Mark GAUCI

                  Г-н Vincent ATTARD

                  Нидерландия

                  Г-н Jan VAN DEN BOS

                  Г-жа M.A. ZUURBIER (Marga)

                  Австрия

                  Г-жа Gertrud BREINDL

                  Г-н Josef KERSCHHAGL

                  Полша

                  Г-жа Iwona HICKIEWICZ

                  Г-жа Małgorzata KWIATKOWSKA

                  Португалия

                  Г-н José Luís FORTE

                  Г-жа Cristina Maria GONÇALVES RODRIGUES

                  Румъния

                  Г-н Ciprian Giorgian DRAGOMIR

                  Г-жа Flavia Iustina BOSNARI

                  Словения

                  Г-н Franc RANČIGAJ

                  Г-н Slavko KRIŠTOFELC

                  Словакия

                  Г-н Andrej GMITTER

                  Г-н Bartolomej DOROV

                  Финландия

                  Г-н Leo SUOMAA

                  Г-н Markku MARJAMÄKI

                  Швеция

                  Г-н Mikael SJÖBERG

                  Г-н Bernt NILSSON

                  Обединено кралство

                  Г-н David ASHTON

                  Г-н Kevin MYERS


title: Решение (ЕС) 2017/1921 на Съвета от 16 октомври 2017 година относно позицията, която трябва да се заеме от името на Европейския съюз в рамките на Съвместния съвет КАРИФОРУМ—ЕС, създаден със Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, във връзка със съставянето на списък с арбитри

text:
               20.10.2017

               BG

               Официален вестник на Европейския съюз

               L 271/38

         РЕШЕНИЕ (ЕС) 2017/1921 НА СЪВЕТА
   от 16 октомври 2017 година
   относно позицията, която трябва да се заеме от името на Европейския съюз в рамките на Съвместния съвет КАРИФОРУМ—ЕС, създаден със Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, във връзка със съставянето на списък с арбитри
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна (1) („споразумението“), беше подписано на 15 октомври 2008 г. и се прилага временно от 29 декември 2008 г.

               (2)

               В съответствие с член 221 от Споразумението следва да бъде съставен списък с петнадесет лица със специализирани познания или опит в областта на правото и международната търговия, които желаят да изпълняват функцията на арбитри. Необходимо е да бъдат приложени предвидените в споразумението разпоредби за уреждане на спорове.

               (3)

               На 17 ноември 2017 г. на четвъртото си заседание Съвместният съвет КАРИФОРУМ—ЕС („Съвместният съвет“) трябва да приеме решение за съставяне на посочения списък.

               (4)

               В рамките на Съвместния съвет Съюзът се представлява от Комисията в съответствие с член 17, параграф 1 от Договора за Европейския съюз (ДЕС). Държавите членки трябва да подкрепят позицията на Съюза в съответствие с член 4, параграф 3 от ДЕС.

               (5)

               Целесъобразно е да се определи позицията, която трябва да се заеме от името на Съюза в рамките на Съвместния съвет.

               (6)

               Позицията на Съюза в рамките на Съвместния съвет следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Европейския съюз в рамките на на четвъртото заседание на Съвместния съвет КАРИФОРУМ—ЕС на 17 ноември 2017 г., във връзка със съставянето на списък с арбитри, се основава на проекта на решение на Съвместния съвет КАРИФОРУМ—ЕС, приложен към настоящото решение.
   Член 2
   Адресати на настоящото решение са Комисията и държавите членки.

      Съставено в Люксембург на 16 октомври 2017 година.

            За Съвета

            Председател

         F. MOGHERINI

      (1)  ОВ L 289, 30.10.2008 г., стр. 3.

      ПРОЕКТ НА
      РЕШЕНИЕ № …/2017 НА СЪВМЕСТНИЯ СЪВЕТ КАРИФОРУМ—ЕС
      създаден със Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна,
      от …
      относно съставянето на списък с арбитри
      СЪВМЕСТНИЯТ СЪВЕТ КАРИФОРУМ—ЕС,
      като взе предвид Споразумението за икономическо партньорство между държавите от КАРИФОРУМ, от една страна, и Европейската общност и нейните държави членки, от друга страна, и по-специално член 221, параграф 1 от него,
      ПРИЕ НАСТОЯЩОТО РЕШЕНИЕ:
      Член 1
      Страните приемат списъка с петнадесет арбитри, предвиден в член 221, параграф 1 и приложен към настоящото решение.
      Член 2
      Комитетът по търговия и развитие КАРИФОРУМ—ЕС може да изменя списъка с арбитри, приложен към настоящото решение.
      Член 3
      Настоящото решение влиза в сила на …

         Съставено в …

               За държавите от КАРИФОРУМ

               За ЕС като страна по споразумението

      ПРИЛОЖЕНИЕ
      Списък на арбитрите, посочени в член 221, параграф 1 от Споразумението
      Арбитри, избрани от държавите от КАРИФОРУМ:

                  Г-жа Tracy BENN-ROBERTS (Антигуа и Барбуда)

                  Г-жа Nicole FOSTER (Барбадос)

                  Г-жа Bertha COOPER – ROSSEAU (Бахамски острови)

                  Г-жа Michelle A. BROWN (Ямайка)

                  Г-жа Fabiola MEDINA GARNES (Доминиканска република)

            Арбитри, избрани от ЕС:

                  Г-н Jacques BOURGEOIS (Белгия)

                  Г-н Claus – Dieter EHLERMANN (Германия)

                  Г-н Pieter Jan KUIJPER (Нидерландия)

                  Г-н Giorgio SACERDOTI (Италия)

                  Г-н Ramon TORRENT (Испания)

            Арбитри, избрани съвместно от страните:

                  Г-н Frederick ABBOTT (Съединени американски щати)

                  Г-н James BACCHUS (Съединени американски щати)

                  Г-н Armand DE MESTRAL (Канада)

                  Г-жа Claudia OROZCO ( Колумбия)

                  Г-н Helge SELAND (Норвегия)


title: 2008/726/ЕО: Решение на Съвета от 15 септември 2008 година за назначаване на член от Италия в Комитета на регионите

text:
               16.9.2008

               BG

               Официален вестник на Европейския съюз

               L 247/24

      РЕШЕНИЕ НА СЪВЕТА

   от 15 септември 2008 година
   за назначаване на член от Италия в Комитета на регионите
   (2008/726/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Италия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               Освободи се едно място за член на Комитета на регионите след изтичането на мандата на г-н Francesco SCOMA,

         РЕШИ:
   Член 1
   Назначава се за член на Комитета на регионите за остатъка от мандата, а именно до 25 януари 2010 г.:
   г-н Francesco MUSOTTO, Deputato dell’Assemblea Regionale Siciliana.
   Член 2
   Настоящото решение поражда действие от датата на приемането му.

      Съставено в Брюксел на 15 септември 2008 година.

            За Съвета

            Председател

         B. KOUCHNER

      (1)  ОВ L 56, 25.2.2006 г., стр. 75.


title: Решение 2013/383/ОВППС на Съвета от 15 юли 2013 година за изменение и удължаване на мандата на специалния представител на Европейския съюз за Африканския съюз

text:
               16.7.2013

               BG

               Официален вестник на Европейския съюз

               L 193/25

         РЕШЕНИЕ 2013/383/ОВППС НА СЪВЕТА
   от 15 юли 2013 година
   за изменение и удължаване на мандата на специалния представител на Европейския съюз за Африканския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 20 октомври 2011 г. Съветът прие Решение 2011/697/ОВППС (1) за назначаване на г-н Gary QUINCE за специален представител на Европейския съюз (СПЕС) за Африканския съюз (АС). Мандатът на СПЕС изтича на 30 юни 2013 г.

               (2)

               Мандатът на СПЕС следва да бъде удължен за последен път с 12 месеца.

               (3)

               СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Gary QUINCE като СПЕС за АС се удължава до 30 юни 2014 г. Мандатът на СПЕС може да бъде прекратен предсрочно, ако Съветът вземе решение за това по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на общите цели на политиката на ЕС в подкрепа на усилията на Африка за изграждане на мирно, демократично и успешно бъдеще в съответствие с предвиденото в съвместната стратегия Африка—ЕС. Тези цели включват:

               а)

               подобряване на политическия диалог и разширяване на отношенията на ЕС с АС;

               б)

               укрепване на партньорството между ЕС и АС във всички области, посочени в съвместната стратегия Африка—ЕС, принос към развитието и изпълнението на съвместната стратегия Африка—ЕС в партньорство с АС, зачитане на принципа за водещата роля на Африка и по-тясно сътрудничество с африканските представители в рамките на многостранни форуми, съгласувано с многостранни партньори;

               в)

               работа с АС и оказване на подкрепа на АС чрез подпомагане на институционалното развитие и укрепване на отношенията между институциите на ЕС и на АС, включително чрез помощ за развитие, с цел да се допринесе за:

                           —

                           мира и сигурността: предвиждане, предотвратяване, управление, осъществяване на посредничество и разрешаване на конфликти, подкрепа на усилията за насърчаване на мира и стабилността, подкрепа при възстановяване след конфликти,

                           —

                           правата на човека и управлението: насърчаване и защита на правата на човека; насърчаване на основните свободи и зачитане на принципите на правовата държава; подкрепа на усилията в Африка за наблюдение и подобряване на управлението посредством политически диалог и финансова и техническа помощ; подкрепа за развитието на демокрацията, основана на широко участие, и на отчетността; подкрепа на борбата с корупцията и организираната престъпност и по-нататъшно насърчаване на усилията за разрешаване на въпроса с децата и въоръжените конфликти във всичките му аспекти,

                           —

                           устойчивото развитие, регионалната интеграция и търговията: подкрепа на усилията за взаимосвързаност и улесняване на достъпа на населението до вода и канализация, енергия и информационни технологии; насърчаване на трайна, ефективна и хармонизирана правна рамка за стопанската дейност; подпомагане на интегрирането на Африка в световната търговска система, подпомагане спазването от африканските държави на правилата и стандартите на ЕС; подкрепа на Африка в борбата с последиците от изменението на климата,

                           —

                           инвестициите в хората: подкрепа на усилията в областта на равенството между половете, здравеопазването, продоволствената сигурност и образованието, насърчаване на програмите за обмен, мрежите от университети и центровете за високи постижения, борба с първопричините за миграцията.

         Освен това СПЕС заема основно място в изпълнението на съвместната стратегия Африка—ЕС, насочена към развиване и укрепване на стратегическото партньорство между Африка и ЕС.
   Член 3
   Мандат
   За да се постигнат свързаните с общата външна политика и политика на сигурност (ОВППС)/общата политика за сигурност и отбрана (ОПСО) аспекти на целите, посочени в член 2, СПЕС има мандат да:

               а)

               подобри координацията и общото влияние на ЕС върху установения в Адис Абеба диалог с АС и неговата Комисия по целия набор от въпроси на ОВППС/ОПСО, обхванати от отношенията между ЕС и АС, по-специално Партньорството за мир и сигурност и подкрепа за въвеждането на Африканската архитектура за мир и сигурност;

               б)

               осигури подходящо равнище на политическо представителство, което да отразява значимостта на ЕС като политически, финансов и институционален партньор на АС, както и извеждането на това партньорство на по-високо ниво, което се налага поради нарастващата политическа роля на АС на световната сцена;

               в)

               представя, ако Съветът вземе решение за това, позициите и политиките на Съюза, когато АС играе главна роля в ситуация на криза, за която не е бил определен СПЕС;

               г)

               подпомага постигането на по-добра съгласуваност, последователност и координация на политиките и действията на ЕС спрямо АС и допринася за подобряване на координацията в разширената партньорска група и отношенията ѝ с АС;

               д)

               в сътрудничество със СПЕС за правата на човека допринася за прилагането на политиката на ЕС в областта на правата на човека, която е от значение за АС, включително насоките на ЕС относно правата на човека, по-специално насоките на ЕС относно децата и въоръжените конфликти, както и насоките на ЕС относно насилието срещу жени и момичета и борбата срещу всякакви форми на дискриминация срещу тях, както и на политиката на ЕС по отношение на жените, мира и сигурността и на плана за действие на ЕС в отговор на решенията на Международния наказателен съд;

               е)

               следи отблизо и докладва за всички важни събития на равнището на АС;

               ж)

               поддържа тесни контакти с Комисията на АС, други органи на АС, представителствата на африканските подрегионални организации към АС и представителствата на държавите членки на АС към АС;

               з)

               улеснява отношенията и сътрудничеството между АС и африканските подрегионални организации, особено в областите, в които ЕС предоставя подкрепа;

               и)

               предоставя съвети и оказва подкрепа при поискване от АС в областите, посочени в съвместната стратегия Африка—ЕС;

               й)

               при поискване предоставя съвети и оказва подкрепа за изграждането на способности на АС за управление на кризи;

               к)

               действа съгласувано, въз основа на ясно разпределение на задачите, и да подкрепя действията на различните СПЕС с мандати в държави членки/региони на АС; и

               л)

               поддържа тесни контакти и да насърчава координацията с ключови международни партньори на АС, представени в Адис Абеба, по-специално с Организацията на обединените нации, но също и с недържавни участници, по целия набор от въпроси на ОВППС/ОПСО, обхванати от партньорството ЕС — АС.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (КПС) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясна координация с Европейската служба за външна дейност (ЕСВД) и компетентните ѝ отдели.
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС за периода от 1 юли 2013 г. до 30 юни 2014 г., е в размер на 585 000 EUR.
   2.   Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Формиране и състав на екипа
   1.   В рамките на своя мандат и предоставените финансови средства СПЕС отговаря за сформирането на своя екип. Екипът включва експерти по конкретни въпроси на политиката съобразно изискванията на мандата. СПЕС предоставя своевременно на Съвета и Комисията актуална информация за състава на своя екип.
   2.   Държавите членки, институциите на Съюза и ЕСВД могат да предлагат командироването на персонал, който да работи със СПЕС. Възнаграждението на такива командировани служители се поема съответно от държавата членка, съответната институция на Съюза или ЕСВД. Експертите, командировани от държавите членки в институциите на Съюза или в ЕСВД, също могат да бъдат командировани към СПЕС. Договорно наетите членове на международния персонал трябва да са граждани на държава членка.
   3.   Всички командировани служители остават под административното ръководство на изпращащата държава членка, изпращащата институция на Съюза или ЕСВД и изпълняват задълженията си и действат в интерес на изпълнението на мандата на СПЕС.
   Член 7
   Привилегии и имунитети на СПЕС и на персонала на СПЕС
   Привилегиите, имунитетите и допълнителните гаранции, необходими за изпълнението и безпрепятственото провеждане на мисията на СПЕС и членовете на персонала на СПЕС, се договарят с приемащите страни в зависимост от случая. За тази цел държавите членки и Комисията предоставят цялото необходимо съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (2).
   Член 9
   Достъп до информация и логистична подкрепа
   1.   Държавите членки, Комисията и Генералният секретариат на Съвета гарантират достъпа на СПЕС до всяка информация от значение за него.
   2.   Делегациите на Съюза и/или държавите членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразно мандата си и в зависимост от обстановката от гледна точка на сигурността в географския регион, за който отговаря, за да гарантира сигурността на целия персонал под прякото ръководство на СПЕС, по-специално чрез:

               а)

               разработване, въз основа на насоки от ЕСВД, на съобразен със спецификата на мисията план за сигурност, който включва специфични за мисията физически, организационни и процедурни мерки за сигурност, уреждащ управлението на безопасното придвижване на персонала към и в рамките на района на мисията, както и управлението на инциденти, свързани със сигурността, и който включва план на мисията за действие при извънредни обстоятелства и план за евакуация;

               б)

               гарантиране, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантиране, че всички членове на неговия екип, разположени извън Съюза, включително местно наетият персонал, са преминали подходящо обучение по въпросите на сигурността преди или при пристигането им в района на мисията, съобразено с определената от ЕСВД степен на риска за района на мисията;

               г)

               гарантиране на изпълнението на всички одобрени препоръки, направени в резултат на извършените редовни оценки на сигурността, и представяне на Съвета, Комисията и ВП на писмени доклади относно тяхното изпълнение, както и относно други въпроси, свързани със сигурността, в рамките на доклада за напредъка и доклада за изпълнението на мандата.

         Член 11
   Доклади
   СПЕС представя редовни устни и писмени доклади на ВП и КПС. При необходимост СПЕС докладва също така пред работните групи на Съвета. Редовните писмени доклади се разпространяват чрез мрежата COREU. По препоръка на ВП или на КПС СПЕС може да представя доклади пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   Член 12
   Координация
   1.   СПЕС допринася за единството, съгласуваността и ефективността на действията на Съюза и подпомага осигуряването на съгласувано използване на всички инструменти на Съюза и действия на държавите членки за постигането на целите на политиката на Съюза. Действията на СПЕС се съгласуват с тези на Комисията, както и с действията на други СПЕС в същия регион, когато това е целесъобразно. СПЕС провежда редовни брифинги за мисиите на държавите членки и за делегациите на Съюза.
   2.   На място се поддържат тесни връзки с ръководителите на делегациите на Съюза и ръководителите на мисии на държавите членки. Те полагат всички усилия да съдействат на СПЕС при изпълнението на мандата му. СПЕС също така осъществява връзка с други участници на международно и регионално равнище, представени на място.
   Член 13
   Помощ във връзка с претенции
   СПЕС и членовете на неговия персонал съдействат за осигуряването на материали за посрещане на претенции и задължения, възникнали във връзка с мандатите на предходните СПЕС за АС, като за тази цел оказват административна помощ и осигуряват достъп до съответните преписки.
   Член 14
   Преглед
   Изпълнението на настоящото решение и неговата съгласуваност с други участия на Съюза в региона подлежат на редовен преглед. СПЕС представя на Съвета, Комисията и ВП доклад за напредъка до края на декември 2013 г. и подробен доклад за изпълнението на мандата — в края на своя мандат.
   Член 15
   Влизане в сила
   Настоящото решение влиза в сила в деня на приемането му.
   Прилага се от 1 юли 2013 г.

      Съставено в Брюксел на 15 юли 2013 година.

            За Съвета

            Председател

         V. JUKNA

      (1)  ОВ L 276, 21.10.2011 г., стр. 46.

      (2)  ОВ L 141, 27.5.2011 г., стр. 17.


title: Решение 2010/448/ОВППС на Съвета от 11 август 2010 година за удължаване на мандата на специалния представител на Европейския съюз в Република Молдова

text:
               12.8.2010

               BG

               Официален вестник на Европейския съюз

               L 211/40

         РЕШЕНИЕ 2010/448/ОВППС НА СЪВЕТА
   от 11 август 2010 година
   за удължаване на мандата на специалния представител на Европейския съюз в Република Молдова
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 15 февруари 2007 г. Съветът прие Съвместно действие 2007/107/ОВППС (1) за назначаване на г-н Kálmán MIZSEI за специален представител на Европейския съюз (наричан по-долу „СПЕС“) в Република Молдова.

               (2)

               На 22 февруари 2010 г. Съветът прие Решение 2010/108/ОВППС (2) за удължаване на мандата на СПЕС до 31 август 2010 г.

               (3)

               Мандатът на СПЕС следва да бъде удължен до 28 февруари 2011 г. или до момента, в който Съветът реши, по предложение на върховния представител на Съюза по въпросите на външните работи и политиката на сигурност (наричан по-долу „ВП“), че в рамките на Европейската служба за външна дейност са утвърдени подходящи функции, съпоставими с функциите по Решение 2010/108/ОВППС, и прекрати мандата.

               (4)

               СПЕС ще изпълнява мандата си в обстановка, която може да се влоши и да навреди на постигането на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2010/108/ОВППС се изменя, както следва:

               1.

               Член 1 се заменя със следното:
               „Член 1
               Специален представител на Европейския съюз
               Мандатът на г-н Kálmán MIZSEI като СПЕС в Република Молдова се удължава до 28 февруари 2011 г. или до момента, в който Съветът реши, по предложение на върховния представител, че в рамките на Европейската служба за външна дейност са утвърдени подходящи функции, съпоставими с функциите по настоящото решение, и прекрати мандата.“

               2.

               Член 5 се заменя със следното:
               „Член 5
               Финансиране
               1.   Референтната сума, предназначена за покриване на разходите, свързани с мандата на СПЕС за периода от 1 март 2010 г. до 31 август 2010 г., е в размер на 1 025 000 EUR.
               2.   Референтната сума, предназначена за покриване на разходите, свързани с мандата на СПЕС за периода от 1 септември 2010 г. до 28 февруари 2011 г., е в размер на 830 000 EUR.
               3.   Управлението на разходите се извършва в съответствие с процедурите и правилата, приложими към общия бюджет на Съюза.
               4.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.“

         Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 11 август 2010 година.

            За Съвета

            Председател

         S. VANACKERE

      (1)  ОВ L 46, 16.2.2007 г., стр. 59.

      (2)  ОВ L 46, 23.2.2010 г., стр. 12.


title: 2010/208/ЕС: Решение на Съвета от 29 март 2010 година за изменение и удължаване на срока на действие на Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ-ЕО и член 37 от Инструмента за сътрудничество за развитие

text:
               9.4.2010

               BG

               Официален вестник на Европейския съюз

               L 89/7

         РЕШЕНИЕ НА СЪВЕТА
   от 29 март 2010 година
   за изменение и удължаване на срока на действие на Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ-ЕО и член 37 от Инструмента за сътрудничество за развитие
   (2010/208/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) и ревизирано в Люксембург на 25 юни 2005 г. (2) (наричано по-долу „Споразумението за партньорство АКТБ—ЕО“), и по-специално член 96 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат и процедурите, които трябва да се следват за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид Регламент (ЕО) № 1905/2006 на Европейския парламент и на Съвета от 18 декември 2006 г. за създаване на финансов инструмент за сътрудничество за развитие (4) (наричан по-долу „Инструментът за сътрудничество за развитие“), и по-специално член 37 от него,
   като взе предвид предложението на Европейската комисия,
   като има предвид, че:

               (1)

               Бяха нарушени основните елементи, посочени в член 9 от Споразумението за партньорство АКТБ—ЕО.

               (2)

               Бяха засегнати ценностите, посочени в член 3 от Инструмента за сътрудничество за развитие.

               (3)

               На 18 април 2007 г. съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие започнаха официални консултации с държавите от АКТБ и Република Фиджи, по време на които органите на Република Фиджи поеха конкретни ангажименти за преодоляване на проблемите, посочени от Европейския съюз, и задължение за изпълнение на поетите ангажименти.

               (4)

               Бяха предприети някои съществени инициативи по отношение на част от гореспоменатите ангажименти. Въпреки това, не само че все още не са изпълнени важни ангажименти, свързани с основни елементи на Споразумението за партньорство АКТБ—ЕО и Инструмента за сътрудничество за развитие, но напоследък има и значително неблагоприятно развитие по отношение на известен брой ключови ангажименти, като например отмяната на Конституцията и допълнителното съществено забавяне на провеждането на изборите.

               (5)

               Срокът на действие на Решение 2007/641/ЕО (5), удължен с Решение 2009/735/ЕО (6), изтича на 31 март 2010 г. Следователно е целесъобразно срокът на действие на Решение 2007/641/ЕО да бъде удължен,

         ПРИЕ НАСТОЯЩОТО РЕШЕНИЕ:
   Член 1
   Решение 2007/641/ЕО се изменя, както следва:

               1.

               В член 3, втора алинея датата „31 март 2010 г.“ се заменя с датата „1 октомври 2010 г.“.

               2.

               Приложението се заменя с приложението към настоящото решение.

         Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 29 март 2010 година.

            За Съвета

            Председател

         E. ESPINOSA

      (1)  ОВ L 317, 15.12.2000 г., стр. 3.

      (2)  ОВ L 287, 28.10.2005 г., стр. 4.

      (3)  ОВ L 317, 15.12.2000 г., стр. 376.

      (4)  ОВ L 378, 27.12.2006 г., стр. 41.

      (5)  ОВ L 260, 5.10.2007 г., стр. 15.

      (6)  ОВ L 262, 6.10.2009 г., стр. 43.

      ПРИЛОЖЕНИЕ

                  Негово Превъзходителство Ratu Epeli NAILATIKAU

                  Президент на Република Фиджи

                  Сува

                  Република Фиджи

            Ваше Превъзходителство,
      Европейският съюз придава особена важност на разпоредбите на член 9 от Споразумението от Котону и член 3 от Инструмента за сътрудничество за развитие. Партньорството АКТБ—ЕО се основава на зачитането на правата на човека, принципите на демокрацията и върховенството на закона, които са основни елементи на Споразумението от Котону и са в основата на нашите отношения.
      На 11 декември 2006 г. Съветът на Европейския съюз осъди военния преврат в Република Фиджи.
      В съответствие с член 96 от Споразумението от Котону и с оглед на позицията си, че военният преврат от 5 декември 2006 г. представлява нарушение на основните елементи, посочени в член 9 от същото споразумение, ЕС покани Република Фиджи за участие в консултации с цел внимателно да се проучи ситуацията и да се предприемат мерки за подобряването ѝ в областите, в които това е необходимо.
      Официалната част от тези консултации започна на 18 април 2007 г. в Брюксел. ЕС приветства факта, че към този момент временното правителство потвърди редица ключови ангажименти по отношение на правата на човека и основните свободи, зачитането на принципите на демокрацията и върховенството на закона и предложи положителни мерки за тяхното изпълнение.
      За съжаление оттогава се наблюдава значително неблагоприятно развитие, по-специално през април 2009 г., което означава, че понастоящем Република Фиджи е в нарушение на редица поети ангажименти. Тези нарушения включват по-специално отмяната на Конституцията, значителното отлагане на провеждането на парламентарни избори и нарушаването на човешките права. Въпреки че изпълнението на ангажиментите е значително забавено, повечето от тези ангажименти продължават да бъдат от съществено значение за сегашната обстановка в Република Фиджи и затова са приложени към настоящото писмо. Едностранното решение на Република Фиджи да наруши редица ключови ангажименти доведе до загуби за Република Фиджи по отношение на фондовете за развитие.
      Въпреки това, в духа на партньорство, залегнал в основата на Споразумението от Котону, ЕС изразява готовността си да участва в нови официални консултации веднага щом бъде налице разумна перспектива за успешно приключване на такива консултации. На 1 юли 2009 г. временният министър-председател представи план за реформи и за възстановяване на демократичния ред. ЕС е готов да започне диалог относно този план и да обмисли възможността той да послужи като основа за нови консултации. Ето защо, с цел да създаде възможност за нови консултации, ЕС реши да удължи прилагането на действащите подходящи мерки по отношение на Република Фиджи. Някои от подходящите мерки вече не са актуални, но бе решено, че вместо да ги актуализира едностранно, ЕС предпочита да продължи да търси възможности за нови консултации с Република Фиджи. Затова е от особена важност временното правителство да поеме ангажимент за приобщаващ вътрешен политически диалог и за гъвкавост по отношение на времевата рамка за плана. Позицията на ЕС е и винаги ще бъде водена от основните елементи на ревизираното Споразумение от Котону, както и от неговите фундаментални принципи, по-конкретно по отношение на ключовата роля на диалога и изпълнението на насрещните задължения, но трябва да бъде подчертано, че от страна на ЕС няма предварителни заключения относно изхода на бъдещите консултации.
      Ако новите консултации доведат до съществени ангажименти от страна на Република Фиджи, ЕС е готов за ранно положително преразглеждане на подходящите мерки. Обратно, ако обстановката в Република Фиджи не се промени, загубите за Република Фиджи на средства за развитие ще продължат. По-конкретно, при вземане на предстоящите решения относно установяване на съпътстващи мерки за държавите по Протокола за захарта и националната индикативна програма по 10-ия ЕФР по отношение на Република Фиджи ЕС ще се ръководи от оценката на напредъка по отношение на възстановяването на конституционния ред.
      До провеждането на нови консултации ЕС приканва Република Фиджи да продължи и ускори засиления политически диалог.
      Подходящите мерки са следните:

                  —

                  хуманитарната помощ и прякото подпомагане на гражданското общество могат да продължат,

                  —

                  текущите дейности за сътрудничество, особено по 8-ия и 9-ия ЕФР, могат да продължат,

                  —

                  дейностите за сътрудничество, които биха подпомогнали връщането към демокрация и биха подобрили управлението, могат да продължат, освен при много изключителни обстоятелства,

                  —

                  изпълнението на съпътстващите мерки за 2006 г. по реформата на захарната промишленост може да продължи. Споразумението за финансиране бе подписано на техническо равнище от Република Фиджи на 19 юни 2007 г. Отбелязва се, че споразумението за финансиране включва клауза за спиране на действието му,

                  —

                  приемането на 19 юни 2007 г. от страна на временното правителство на доклада от 7 юни на независимите експерти по изборите от Форума на тихоокеанските острови е в съответствие с ангажимент № 1, договорен на 18 април 2007 г. между временното правителство и ЕС. Следователно може да продължат подготовката и евентуалното подписване на многогодишната индикативна програма за съпътстващите мерки към реформата на захарната промишленост за 2008—2010 г.,

                  —

                  завършването, подписването на техническо равнище и прилагането на свързаните с 10-ия ЕФР стратегия за подпомагане на страната и национална индикативна програма, заедно с индикативен финансов пакет, както и възможното отпускане на насърчителен транш в размер до 25 % от предвидената сума, зависят от изпълнението на ангажиментите в областта на правата на човека и върховенството на закона, и по-специално: зачитането на Конституцията от временното правителство, пълното зачитане на независимостта на съдебната власт и възможно най-скорошната отмяна на указите за извънредно положение, въведени отново на 6 септември 2007 г., разследването или разглеждането в съответствие с предвидените от законите на Република Фиджи процедури и органи на всички предполагаеми нарушения на правата на човека, както и полагането на всички възможни усилия от страна на временното правителство за предотвратяване на изявленията на агенции по сигурността, целящи всяването на страх,

                  —

                  определената за 2007 г. сума за захарната промишленост беше нула,

                  —

                  отпускането на определената за 2008 г. сума за захарната промишленост бе обусловено от наличието на доказателства за надеждна и навременна подготовка на изборите в съответствие с договорените ангажименти, по-специално по отношение на преброяването на населението, определянето на нови граници на избирателните райони и изборната реформа в съответствие с Конституцията, както и от вземането на мерки, които да осигурят функционирането на избирателната служба, включително и назначаването в съответствие с Конституцията на надзорно лице за изборите до 30 септември 2007 г. Определената за 2008 г. сума бе загубена на 31 декември 2009 г.,

                  —

                  определената за 2009 г. сума бе отменена през май 2009 г., тъй като временното правителство реши да отложи общите избори за септември 2014 г.,

                  —

                  определената за 2010 г. сума ще зависи от постигнатия напредък в продължаването на демократичния процес,

                  —

                  допълнителна подкрепа за подготовката и изпълнението на ключови ангажименти, особено за подготовката и/или провеждането на избори, може да бъде обсъдена в допълнение на мерките, описани в настоящото писмо,

                  —

                  регионалното сътрудничество и участието на Република Фиджи в него остават незасегнати,

                  —

                  сътрудничеството с Европейската инвестиционна банка и Центъра за развитие на предприятията може да продължи в зависимост от навременното изпълнение на поетите ангажименти.

            Мониторингът на поетите ангажименти ще бъде в съответствие с ангажиментите относно редовен диалог, сътрудничество с мисиите и представяне на доклади, изброени в приложението към настоящото писмо.
      Освен това ЕС очаква от Република Фиджи да окаже пълно съдействие на Форума на тихоокеанските острови що се отнася до изпълнението на препоръките на Групата от изтъкнати личности, които бяха приети от външните министри на Форума по време на срещата им във Вануату на 16 март 2007 г.
      Европейският съюз ще продължи да следи отблизо ситуацията в Република Фиджи. Съгласно член 8 от Споразумението от Котону с Република Фиджи ще бъде провеждан засилен политически диалог, за да се гарантират спазването на правата на човека, възстановяването на демокрацията и зачитането на върховенството на закона, докато и двете страни не стигнат до заключението, че засиленият характер на диалога е изпълнил целта си.
      Ако е налице забавяне, прекратяване или промяна в посоката на изпълнение на поетите ангажименти от страна на временното правителство, ЕС си запазва правото да адаптира подходящите мерки.
      ЕС подчертава, че привилегиите на Република Фиджи в сътрудничеството ѝ с ЕС зависят от спазването на основните елементи на Споразумението от Котону и ценностите, посочени в Инструмента за сътрудничество за развитие. За да се убеди ЕС, че временното правителство е напълно готово да следва поетите ангажименти, от особена важност ще бъде постигането на своевременен и значителен напредък по изпълнението на договорените ангажименти.
      С уважение,
      Съставено в Брюксел

            За Комисията

            За Съвета

         ПРИЛОЖЕНИЕ КЪМ ПРИЛОЖЕНИЕТО

            ДОГОВОРЕНИ АНГАЖИМЕНТИ С РЕПУБЛИКА ФИДЖИ

         А.   Спазване на демократичните принципи

         Ангажимент № 1
         Провеждане на свободни и честни парламентарни избори в срок от 24 месеца, считано от 1 март 2007 г., в зависимост от заключенията на оценката, която трябва да бъде извършена от независимите експерти, назначени от секретариата на Форума на тихоокеанските острови. Процесите на подготовка и провеждане на изборите ще бъдат съвместно наблюдавани, адаптирани и променяни, когато е необходимо, на базата на съвместно договорени индикативни показатели. По-конкретно това означава, че:

                     —

                     до 30 юни 2007 г. временното правителство приема график на датите за приключване на различните мерки, които трябва да бъдат предприети при подготовката на новите парламентарни избори,

                     —

                     графикът посочва точно сроковете за преброяване на населението, определяне на нови граници на избирателните райони и провеждане на избирателна реформа,

                     —

                     определянето на границите на избирателните райони и изборната реформа се провеждат в съответствие с Конституцията,

                     —

                     вземат се мерки, които да гарантират функционирането на избирателната служба, включително и назначаването до 30 септември 2007 г. на надзорно лице за изборите в съответствие с Конституцията,

                     —

                     назначаването на вицепрезидент се извършва в съответствие с Конституцията.

               Ангажимент № 2
         При приемането на важни законодателни, фискални и други инициативи и промени по различни политики временното правителство взема предвид консултациите с гражданското общество и други заинтересовани страни.
         Б.   Върховенство на закона

         Ангажимент № 1
         Временното правителство полага всички усилия за предотвратяване на изявления от агенции по сигурността, имащи за цел всяването на страх.
         Ангажимент № 2
         Временното правителство се придържа към Конституцията от 1997 г. и гарантира нормалното и независимо функциониране на институциите, предвидени в Конституцията, като Комисията на Република Фиджи за правата на човека, Комисията за държавната администрация и Конституционната комисия. Значителната независимост и функционирането на Висшия съвет на старейшините ще бъдат запазени.
         Ангажимент № 3
         Напълно се зачита независимостта на съдебната власт и ѝ се позволява да работи свободно, като нейните решения се спазват от всички заинтересовани страни, и по специално:

                     —

                     временното правителство предприема необходимите мерки за назначаването на съда, предвиден в раздел 138(3) от Конституцията, в срок до 15 юли 2007 г.,

                     —

                     всяко назначаване и/или отстраняване на съдии занапред се извършва в пълно съответствие с разпоредбите на Конституцията и процедурните правила,

                     —

                     няма да има намеса под каквато и да била форма на военните и полицията или на временното правителство в съдопроизводството, включително пълното зачитане на юридическата професия.

               Ангажимент № 4
         Всички наказателни производства, свързани със случаи на корупция, се провеждат по съответния съдебен ред и се гарантира, че всеки друг орган, който може да бъде създаден за разследване на предполагаеми случаи на корупция, действа в рамките, определени от Конституцията.
         В.   Защита на правата на човека и основните свободи

         Ангажимент № 1
         Временното правителство взема всички необходими мерки за улесняване на разследването или разглеждането на всички твърдения за нарушения на правата на човека съгласно различните предвидени от законите на Република Фиджи процедури и органи.
         Ангажимент № 2
         Временното правителство отменя указите за извънредно положение през май 2007 г., при условие че липсват заплахи за националната сигурност и обществения ред и безопасност.
         Ангажимент № 3
         Временното правителство се ангажира да осигури пълната независимост на Комисията на Република Фиджи за правата на човека при изпълнението на нейните функции в съответствие с разпоредбите на Конституцията.
         Ангажимент № 4
         Гарантира се пълната свобода на изразяване и свобода на медиите във всичките ѝ форми, както е предвидено в Конституцията.
         Г.   Последващи мерки по отношение на поетите ангажименти

         Ангажимент № 1
         Временното правителство се задължава да поддържа редовен диалог, който да позволи проверка на постигнатия напредък и да предостави на органите/представителите на ЕС и ЕО пълен достъп до информацията по всички въпроси, свързани с правата на човека, мирното възстановяване на демокрацията и върховенството на закона в Република Фиджи.
         Ангажимент № 2
         Временното правителство съдейства изцяло при всички мисии на ЕС и ЕО за оценка и мониторинг на напредъка.
         Ангажимент № 3
         Временното правителство изпраща на всеки три месеца, считано от 30 юни 2007 г., доклади за напредъка по основните елементи от Споразумението от Котону и ангажиментите.
         Отбелязва се, че по някои въпроси може да бъде постигнат ефективен напредък само ако се възприеме прагматичен подход, който отчита реалността на настоящето и се съсредоточава върху бъдещето.


title: 2009/737/ЕО: Решение на Комисията от 5 октомври 2009 година за приключване на процедурата за проучване на мерките, наложени от Източна република Уругвай и засягащи вноса и продажбата на уиски в Уругвай

text:
               6.10.2009

               BG

               Официален вестник на Европейския съюз

               L 262/52

      РЕШЕНИЕ НА КОМИСИЯТА

   от 5 октомври 2009 година
   за приключване на процедурата за проучване на мерките, наложени от Източна република Уругвай и засягащи вноса и продажбата на уиски в Уругвай
   (2009/737/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 3286/94 на Съвета от 22 декември 1994 г. за установяване на процедури на Общността в областта на общата търговска политика с оглед гарантиране упражняването от Общността на правата, които са ѝ предоставени съгласно правилата за международна търговия, по-специално тези, които са установени под егидата на Световната търговска организация (СТО) (1), и по-специално член 11, параграф 1 от него,
   като има предвид, че:
   А.   КОНТЕКСТ НА ПРОЦЕДУРАТА

               (1)

               На 2 септември 2004 г. SWA (Асоциация на шотландски уиски) депозира жалба съгласно член 4 от Регламент (ЕО) № 3286/94 (наричан по-долу „регламентът“) от името на членовете си, представляващи индустрията за производство на шотландско уиски.

               (2)

               Жалбоподателят твърдеше, че продажбите на шотландско уиски на Общността в Източна република Уругвай са възпрепятствани от различни пречки пред търговията по смисъла на член 2, параграф 1 от регламента. Всички твърдени пречки пред търговията бяха пряко свързани с акцизните данъци IMESI в Уругвай (IMESI – Impuesto Especifico Interno) и се състояха от:

                           а)

                           изключване на уиски, отлежало три или повече години, от най-ниската категория на данъчно облагане;

                           б)

                           липса на прозрачност и предвидимост на системата IMESI;

                           в)

                           изискване за поставяне на бандероли на вносно уиски;

                           г)

                           изискване за авансово плащане на данъци върху вноса.

               (3)

               Жалбоподателят твърдеше също така, че въпросните практики предизвикват неблагоприятни търговски последици по смисъла на член 2, параграф 4 от регламента.

               (4)

               Поради това, след консултации с консултативния комитет, създаден с регламента, Комисията реши, че са налице достатъчно доказателства, които оправдават започването на процедура за проучване с цел разглеждане на свързаните със случая правни и фактически обстоятелства. Вследствие на това на 23 октомври 2004 г. започна процедура за проучване (2).

         Б.   ЗАКЛЮЧЕНИЯ ОТ ПРОЦЕДУРАТА ЗА ПРОУЧВАНЕ

               (5)

               В хода на процедурата уругвайските органи изразиха своето желание да проучат перспективите за намиране на взаимно приемливо решение. Службите на Комисията се съгласиха да обсъдят възможните начини за разрешаване на въпросите, повдигнати в жалбата. Като се опираха на обсъждането, уругвайските органи предложиха случаят да бъде решен на основата на следните елементи:

                           а)

                           в отговор на първата практика на уругвайските органи, състояща се в изключване от най-ниската данъчна категория на всички видове уиски, отлежало повече от три години (като разпоредбите на ЕС изискват уискито да отлежава най-малко три години), Уругвай предложи да отмени това изискване, считано от 1 юли 2005 г.;

                           б)

                           по отношение на дискриминационното изискване за поставяне на бандероли на вносните бутилки уиски Уругвай пое ангажимент до 30 юни 2005 г. да измени разпоредбите си, като изменението влезе в сила в срок от 90 дни след приемането му;

                           в)

                           трето, SWA твърдеше също, че вътрешните данъчни разпоредби на Уругвай относно спиртните напитки са в нарушение на Общото споразумение за митата и търговията (ГАТТ), тъй като те не се прилагат по еднакъв, безпристрастен и разумен начин; уругвайските органи предложиха да направят промяна в структурата на акцизния данък IMESI, така че до 2006 г. той „да започне да съответства на най-често практикуваните в международен план данъчни режими“;

                           г)

                           по отношение на четвъртия въпрос, т.е. изискването за авансово плащане на данък върху вноса в размер на 80 % от митническата стойност на стоките, бе постигнато съгласие, че Уругвай би могъл да запази системата си на авансово плащане на данъка IMESI, с цел да се предотвратят случаи на избягване на данъчно облагане.

         В.   РАЗВИТИЕ СЛЕД КРАЯ НА ПРОУЧВАНЕТО

               (6)

               Първите две мерки, предвидени от уругвайските органи, бяха осъществени в рамките на договорените срокове, но промяната на структурата на IMESI се забави до 2007 г., когато с Постановление № 520/2007 от 27 декември 2007 г. Уругвай прие ново законодателство за акцизните си данъци.

               (7)

               В началото на 2008 г. Комисията поиска от Уругвай някои пояснения относно промените в структурата на специфичния вътрешен данък, които бяха предоставени през май 2009 г. Поясненията, предоставени от правителството на Уругвай, потвърдиха, че уругвайската система функционира по начин, който отговаря на съответните задължения по линия на СТО и ангажиментите, поети от Уругвай за решаването на въпроса.

         Г.   ЗАКЛЮЧЕНИЯ И ПРЕПОРЪКИ

               (8)

               Предвид горния анализ се смята, че процедурата за проучване доведе до задоволително състояние по отношение на пречките, които съществуваха пред търговията, както се твърдеше в депозираната от SWA жалба. Следователно процедурата за проучване следва да бъде приключена в съответствие с член 11, параграф 1 от регламента.

               (9)

               Беше проведена консултация с консултативния комитет относно мерките, предвидени в настоящото решение,

         РЕШИ:
   Член единствен
   Процедурата за проучване на мерките, наложени от Източна република Уругвай и засягащи вноса и продажбата на уиски в Уругвай, е приключена.

      Съставено в Брюксел на 5 октомври 2009 година.

            За Комисията

         Catherine ASHTON

            Член на Комисията

      (1)  ОВ L 349, 31.12.1994 г., стр. 71.

      (2)  ОВ C 261, 23.10.2004 г., стp. 3.